เทือกเขาแอดิรอนแด็ก

เทือกเขาแอดิรอนแด็ก (อังกฤษ: Adirondack Mountains) เป็นมวลเขาสูงทางตะวันออกเฉียงเหนือของรัฐนิวยอร์ก ซึ่งก่อตัวในลักษณะโดมวงกลม ยาวประมาณ 160 ไมล์ (260 กิโลเมตร) กว้างและครอบคลุมพื้นที่ประมาณ 5,000 ตารางไมล์ (13,000 ตารางกิโลเมตร) ในบริเวณนี้ประกอบด้วยยอดเขาต่าง ๆ มากกว่า 100 ยอด รวมถึงยอดเขามาร์ซี ซึ่งเป็นจุดที่สูงที่สุดในนิวยอร์ก โดยสูง 5,344 ฟุต (1,629 เมตร) กลุ่มยอดสูงสุดเทือกเขาแอดิรอนแด็กมี 46 ยอดที่สูงกว่า 4,000 ฟุต (1,200 เมตร) และยังเป็นจุดหมายปลายทางยอดนิยมสำหรับการเดินป่า มีทะเลสาบที่มีการตั้งชื่อแล้วมากกว่า 200 แห่ง โดยทะเลสาบขนาดเล็ก บ่อน้ำ และแหล่งน้ำอื่น ๆ มีจำนวนมากกว่า 3,000 แห่ง ทะเลสาบที่ได้รับการตั้งชื่อรอบภูเขา ได้แก่ ทะเลสาบจอร์จ ทะเลสาบพลาซิด และทะเลสาบเทียร์ออฟเดอะคลาวส์ อ้างอิง